OpenLLM-France/wikimedia huggingface dataset:
# Tres dies de Flandes Occidental 2013

Els Tres dies de Flandes Occidental 2013 foren la 67a edició dels Tres dies de Flandes Occidental, una cursa ciclista que es disputa per les carreteres de Flandes Occidental, Bèlgica. La cursa es va disputar entre l'1 i el 3 de març de 2013 i formava part de l'UCI Europa Tour 2013, amb una categoria 2.1.
El vencedor final fou el belga Kristof Vandewalle (Omega Pharma-Quick Step), que s'imposà al suec Tobias Ludvigsson (Argos-Shimano) i al neerlandès Niki Terpstra (Omega Pharma-Quick Step), segon i tercer respectivament. En les classificacions secundàries Adrien Petit (Cofidis) guanyà la classificació per punts, Jelle Wallays (Topsport Vlaanderen-Baloise) els esprints, Tobias Ludvigsson (Argos-Shimano) fou el millor jove i l'Omega Pharma-Quick Step fou el millor equip.

## Equips

L'organització convidà a 25 equips, 9 World Tour, 12 equips continentals professionals i 4 equips continentals:
* equips World Tour: AG2R La Mondiale, Argos-Shimano, FDJ, Team Katusha, Lotto-Belisol, Omega Pharma-Quick Step, RadioShack-Leopard, Team Saxo-Tinkoff, Vacansoleil-DCM
* equips continentals professionals: Accent Jobs-Wanty,, Bretagne-Séché Environnement, Champion System, Cofidis, Crelan-Euphony, Team Europcar, MTN Qhubeka, NetApp-Endura, Topsport Vlaanderen-Baloise, UnitedHealthcare, Vini Fantini-Selle Italia
* equips continentals: 3M, An Post-ChainReaction, De Rijke-Shanks, People4you-Unaas

## Etapes

| Etapa | Data | Recorregut | Km | Vencedor d'etapa | Líder de la general |
| Pr. | 1 de març | Middelkerke - Middelkerke | 7,0 | Kristof Vandewalle (BEL) | Kristof Vandewalle (EST) |
| 1a | 2 de març | Bruges - Harelbeke | 175,4 | Danilo Napolitano (ITA) | Kristof Vandewalle (BEL) |
| 2a | 3 de març | Nieuwpoort - Ichtegem | 181,8 | Gerald Ciolek (GER) | Kristof Vandewalle (BEL) |

## Classificació final

| | Ciclista | Equip | Temps |
| 1 | Kristof Vandewalle (BEL) | Omega Pharma-Quick Step | 8h 33' 22" |
| 2 | Tobias Ludvigsson (SWE) | Argos-Shimano | + 6" |
| 3 | Niki Terpstra (NED) | Omega Pharma-Quick Step | + 7" |
| 4 | Tiago Machado (POR) | RadioShack-Leopard | + 8" |
| 5 | Johan Le Bon (FRA) | FDJ | + 11" |
| 6 | Mark Cavendish (GBR) | Omega Pharma-Quick Step | + 12" |
| 7 | Jelle Wallays (BEL) | Topsport Vlaanderen-Baloise | + 12" |
| 8 | Matthieu Ladagnous (FRA) | FDJ | + 14" |
| 9 | František Raboň (CZE) | Omega Pharma-Quick Step | + 15" |
| 10 | Roger Kluge (GER) | NetApp-Endura | + 18" |

## Referències

* ↑ «Resultats del 2013». Arxivat de l'original el 2016-03-09. [Consulta: 9 març 2016].
* ↑ 2013 » Driedaagse van West-Vlaanderen (2.1)

## Enllaços externs

* (neerlandès) Web oficial Arxivat 2015-03-07 a Wayback Machine.
# Tragoportax gaudryi

Tragoportax gaudryi és una espècie extinta de bòvid que visqué al sud-oest d'Europa durant el Miocè, fa uns vuit milions d'anys. Com les altres espècies de Tragoportax, pesava uns 80 kg i tenia les potes relativament llargues, cosa que indica que era un corredor ràpid i àgil. Probablement vivia en boscos oberts. Fou una espècie comuna durant l'estatge Turolià. Entre altres localitats, se n'han trobat fòssils al Torrentet dels Traginers (Piera).

## Referències

* ↑ Henke, W. i Hardt, T.. Handbook of paleoanthropology, Volume 1 (en anglès). edició il·lustrada. Springer, 2007, p. 995. ISBN 9783540324744.
# Tzvetan Todorov

Tzvetan Todorov (en búlgar: Цветан Тодоров) (Sofia, 1 de març de 1939 — París, 7 de febrer de 2017) fou un lingüista, filòsof, historiador, professor i teòric literari búlgar, naturalitzat francès.

## Biografia

Va néixer l'1 de març de 1939 a la ciutat de Sofia, capital del Regne de Bulgària, fill d'una família de bibliotecaris. Educat a la Bulgària comunista, l'any 1963 s'instal·là a París (França), país del qual aconseguí la ciutadania el 1973. Va ser alumne de Roland Barthes, qui va dirigir la seva tesi doctoral, i col·laborador de la revista de crítica fundada per Barthes i Philippe Sollers Tel Quel.
El 1968 inicià les seves activitats al Centre Nacional de la Recerca Científica (CNRS) de París, del qual n'és actualment el seu director emèrit. Entre 1983 i 1987 fou director del Centre d'Investigacions sobre les arts i el llenguatge. També ha estat professor convidat a les universitats de Nova York, Columbia, Harvard, Yale i Califòrnia.
Va casar-se amb l'escriptora canadenca Nancy Huston, també alumna de Roland Barthes, amb qui va tenir dos fills.

## Obra

Després d'un primer treball de crítica literària dedicat a la poètica dels formalistes russos, el seu interès es va estendre a la filosofia del llenguatge, disciplina que va concebre com a part de la semiòtica o ciència del signe en general. De la seva obra teòrica destaca la difusió del pensament dels formalistes russos; en els seus textos historiogràfics predomina l'estudi de la conquesta d'Amèrica i dels camps de concentració, tant nazis com de la Rússia estalinista.
La seva anàlisi de la vida és part d'un enfocament comú sobre l'antropologia i la història. En la seva investigació sobre la història de l'humanisme destaca en els seus treballs sobre l'obra de Jean-Jacques Rousseau, Montesquieu, Michel de Montaigne i Benjamin Constant.
El juny de 2008 fou guardonat amb el Premi Príncep d'Astúries de Ciències Socials per representar "en aquest moment l'esperit de la unitat d'Europa, de l'Est i de l'Oest, i el compromís amb els ideals de llibertat, igualtat, integració i justícia". El 2009 es va publicar en català Una tragèdia francesa (L'Avenç, traduït per Lourdes Bigorra).

## Referències

* ↑ «Tzvetan Todorov». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].

## Enllaços externs

* Fundació Príncep d'Astúries, Premi de Ciències Socials 2008 Arxivat 2010-06-26 a Wayback Machine. (castellà)
* Entrevista amb Tzvetan Todorov: “Sorprèn veure tants murs aixecats en plena globalització”; Barcelona Metròpolis, nùm. 78, Primavera 2010 Arxivat 2010-07-01 a Wayback Machine.
# Tzuyu

Zhou Zi Yú (周子瑜; Tainan, Taiwan, 14 de juny del 1999) és model, cantant, ballarina i membre del grup femení de K-pop Twice —més coneguda com Tzuyu. És la Maknae del grup, és a dir, la més jove de les membres, i la única de nacionalitat taiwanesa.
Tzuyu va néixer en una família rica de Taiwan, ja que la seva mare és una accionista d'un hospital important al país.
L'empresa de JYP Entertainment contactà amb Tzuyu en veure un vídeo on ella i les seves companyes sortien ballant i cantant (en un concurs de talents de la seva escola), i que després es va penjar a Internet.

## Referències

* ↑ «Everything to Know About K-Pop Group Twice», 20-09-2019. [Consulta: 16 juny 2020].
* ↑ «18 fun facts about birthday girl Tzuyu», 14-06-2017. [Consulta: 6 desembre 2019].
* ↑ «Who Is Tzuyu? TWICE's Maknae Will Blow Your Mind With Her Talent», 04-12-2019. [Consulta: 6 desembre 2019].
# Turibi

Turibi (Turibius) fou un bisbe hispanoromà.
Fou enemic acèrrim dels priscil·lianistes. Abans de ser bisbe, el 447 aC, va publicar una carta que es conserva, anomenada Epistola de non recipiendis in auctoritatem Fidei apocryphis Scripturis, et de secta Priscillianistarum, dirigida als seus amics Hidaci i Ceponi. També se sap que va dirigir una carta al papa Lleó I el Gran o el Magne, però no s'ha conservat.
# Vega de Granada

La Vega de Granada és una comarca situada al sud-est d'Espanya. Es tracta d'una zona plana on els cultius són pròspers. És la "vega" del riu Genil, el més important de Granada i afluent del Guadalquivir. La "vega" és a la falda de Sierra Nevada i de la serra de La Alfaguara. Granada i la seva àrea metropolitana són a dins de la "vega" granadina.

## Municipis

* Albolote
* Alfacar
* Alhendín
* Armilla
* Atarfe
* Beas de Granada
* Cájar
* Calicasas
* Cenes de la Vega
* Chauchina
* Churriana de la Vega
* Cijuela
* Cogollos Vega
* Cúllar Vega
* Dílar
* Dúdar
* Fuente Vaqueros
* Las Gabias
* Gójar
* Granada
* Güéjar Sierra
* Güevéjar
* Huétor Santillán
* Huétor Vega
* Jun
* Láchar
* Maracena
* Monachil
* Nívar
* Ogíjares
* Peligros
* Pinos Genil
* Pinos Puente
* Pulianas
* Quéntar
* Santa Fe
* Valderrubio
* Vegas del Genil
* Villa de Otura
* Víznar
* La Zubia
# Vega de Doña Olimpa

Vega de Doña Olimpa és un llogarret de la província de Palència (Castella i Lleó). Pertany al municipi de Saldaña (a 13 km).

## Geografia i població

La localitat està situada a la meitat Nord de la província. La distància a la capital provincia és de 66 km.
La seva població era de 56 habitants l'any 2006.

## Economia

Agricultura, ramaderia. Compta amb potencialitats turístiques encara no explotades.

## Història

La primera notícia històrica de la localitat és segle xii, quan Gómez Ruiz de Manzanedo va vendre a D. Gómez Díaz de Villageva totes les seves propietats de Boadilla del Camino i de "Vega de Doña Limpia", amb solariegos, vassalls i cases, per "cuatro mil maravedís buenos y derechos de los dineros prietos a razón de cinco sueldos cada maravedí".
L'any 1142 el rei Alfons VII i la seva dona Berenguera. El document que ens dona notícia del fet diu: "Facta carta Vege de domna Limpa. Era M C LXXX anno VIII mei imperii".
L'any 1213 el magnat Gonzalo Ruiz Girón, que s'havia quedat vidu, es casà novament amb Marquesa Pérez, cuya escritura de arras otorgó el 13 de mayo de 1213 entregando la mitad de lo que tenía en Cisneros, Pozuelos, Baquerín, Petilla, Vega de Doña Olimpa, Quintanilla de Onsoña, Espinosa i Valdetrigueros.
A finals del segle xiii, el 1281, Don Gonzalo Gómez, fill de Gómez Ruiz de Manzanedo, donà a la seva dona Doña Sancha Ibáñez, entre altres béns, que li pertanyien a Polvorosa, Santillán i Arenillas de Nuño Pérez, a canvi de Vega de Doña Olimpa, que anteriorment havia pignorat el seu germà Juan Gómez.
L'any 1324 l'Hospital de la Herrada, situat a Carrión de los Condes, donà a la localitat una carta de furs basada en el fur de Carrión. A mitjans del segle xiv, segons el Becerro de las Behetrías de Castilla, Vega, pertanyia al domini senyorial de l'Hospital de la Herrada i formava part de la merindad de Saldaña.
A mitjans del segle xviii, segons el Cadastre de l'Ensenada, Vega estava governada per un regidor pedáneo.
Vega va formar part del municipi del mateix nom, propi i del qual era capçalera, que comprenia també els llogarrets de Renedo del Monte, Valenoso i Villanueva del Monte, fins a 1976. I a efectes d'administració eclesiàstica, va formar part de la diòcesi de Lleó fins a 1956, any en el qual passà a la de Palència. L'antic terme municipal de Vega de Doña Olimpa era de 38 km².

## Festes i cultura tradicional

* Sant Isidre, 15 de maig
* Sant Bernabé, 11 de juny
* Sant Cristòfor, 10 de juliol.
Processó de Mare de Déu de Castarreño, amb el pobles de Valenoso, Renedo del Monte i Villanueva del Monte.

## Enllaços externs

* Vega de Doña Olimpa
# Vall de los Ingenios

El Valle de los Ingenios, situat a la Província de Sancti Spíritus, al centre de Cuba, és una extensa plana de forma triangular que abasta al voltant de 250 km² i comprèn en el seu interior les valls de San Luis, Agabama-Meyer i Santa Rosa, a més de la plana costanera del sud, delta del riu Manatí. Juntament amb la ciutat de Trinidad, va ser reconegut per la UNESCO com a Patrimoni de la Humanitat l'any 1988.

## Referències

* ↑ Centre, UNESCO World Heritage. «Trinidad and the Valley de los Ingenios» (en anglès). [Consulta: 10 març 2021].
# Dickson (Tennessee)

Dickson és una població dels Estats Units a l'estat de Tennessee. Segons el cens del 2000 tenia 12.244 habitants.

## Demografia

Segons el cens del 2000, Dickson tenia 12.244 habitants, 4.934 habitatges, i 3.300 famílies. La densitat de població era de 287 habitants/km².
Dels 4.934 habitatges en un 34,2% hi vivien nens de menys de 18 anys, en un 46,5% hi vivien parelles casades, en un 16,8% dones solteres, i en un 33,1% no eren unitats familiars. En el 29,1% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,97.
Per edats la població es repartia de la següent manera: un 27,2% tenia menys de 18 anys, un 9% entre 18 i 24, un 28,9% entre 25 i 44, un 20,6% de 45 a 60 i un 14,4% 65 anys o més.
L'edat mediana era de 35 anys. Per cada 100 dones de 18 o més anys hi havia 79,8 homes.
La renda mediana per habitatge era de 34.549 $ i la renda mediana per família de 42.632 $. Els homes tenien una renda mediana de 32.733 $ mentre que les dones 23.138 $. La renda per capita de la població era de 17.654 $. Entorn del 12,6% de les famílies i el 15,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dickson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Dickson». American Fact Finder. Oficina del Cens dels Estats Units, 12-01-2010.
# Dantapura

Dantapura és el nom amb què el Mahabharata esmenta la capital del regne de Kalinga (5:23). Els germans Pandava, el savi Lomasa i el general Sahadeva, van visitar la ciutat. El rei Brahamadatta hauria construït una stupa per la relíquia de la Dent del Buddha. Plini també l'esmenta com a capital del regne. Alguns erudits l'han identificat amb Palur, un antic port a la boca del riu Rushikulya del districte de Ganjam, i altres l'han identificat amb Dantapuram o Dantavuram a Andhra Pradesh, però no s'ha pogut confirmar amb certesa cap de les dues suposicions.
L'edicte XIII de la pedra d'Asoka esmenta Kalinga que inclou les ciutats de Tosali. Kalinga hauria tingut una altra capital doncs el Mahabharata esmenta també com a capital a Rajapura.

## Referències

* Kalinga
# Creu de terme de Sords

Creu de terme de Sords és una obra de Cornellà del Terri (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

Creu de pedra restaurada, situada sobre una grada esglaonada i una base que du gravat l'any 1789, data de la construcció. El fust és rectangular i els braços de la creu estan arrodonits pel pas del temps. Després de la restauració es va col·locar una creu de ferro al darrere per mantenir l'estructura ferma.

## Història

Segons el Rector de Sord, la creu es trobaria en aquell emplaçament des del moment de la construcció, fins a la Guerra Civil, quan es va llançar al riu Terri. Després de la Guerra Civil els veïns la van recollir i guardar a una casa particular de Banyoles. Posteriorment va ser reclamada pel poble, es va restaurar gràcies al Consell Pastoral de la parròquia i a l'Ajuntament, i es va tornar a col·locar al seu lloc. El 2017, un dels pilons de protecció va ser vandalitzat.
La creu tenia un paper important durant la processó del Corpus: els fidels sortien de l'església, l'engalanaven de flors, i tornaven cap al temple.

## Referències

* 1 2 3 «Creu de terme de Sords». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 agost 2021].
* ↑ Estéban, Ramon «Destrosses al patrimoni romànic de Cornellà». El Punt Avui, 21-02-2017.
# Tribolodon

Tribolodon és un gènere de peixos de la família dels ciprínids i de l'ordre dels cipriniformes.

## Taxonomia

* Tribolodon brandtii (Dybowski, 1872)
* Tribolodon ezoe (Okada & Ikeda, 1937)
* Tribolodon hakonensis (Günther, 1877)
* Tribolodon nakamurai (Doi & Shinzawa, 2000)

## Referències

* ↑ The Taxonomicon (anglès)
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)

## Bibliografia

* Eschmeyer, William N.: Genera of Recent Fishes. California Academy of Sciences. San Francisco (Califòrnia), Estats Units. iii + 697. ISBN 0-940228-23-8 (1990).
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* Encyclopedia of Life (anglès)
# Francisco des Prats

Francisco des Prats o Desprades (Oriola, c. 1454 - Roma, 8 de setembre de 1504) va ser un eclesiàstic valencià, bisbe de Catània, d'Astorga, de Lleó, nunci apostòlic als regnes espanyols i cardenal.
Doctorat in utroque iure en la Universitat de Lleida, en 1480 va traure plaça de canonge en l'església col·legiata d'Oriola, i tres anys després va passar a Roma al servei del també valencià el vicecanceller Roderic de Borja. Sixt IV li va concedir l'església d'Almoradí, amb dispensa de residència perquè pogués romandre en la Santa Seu, i Innocenci VIII les dignitats de mestrescola de Cartagena, canonge de València i capiscol de l'església de Barcelona.
En 1492, poc després que Roderic de Borja fos elevat a la cadira papal, va ser nomenat col·lector d'espolis en els regnes d'Espanya, oficiant també com a nunci en la cort dels reis catòlics Ferran i Isabel, sent el primer prelat a ocupar la nunciatura amb caràcter permanent. A l'any següent va ser nomenat canonge de Còrdova i en 1495 protonotari apostòlic. Bisbe de Catania en 1498, d'Astorga durant un breu període en 1500, i de Lleó des d'aquest mateix any fins a la seva mort.
En 1503 va ser creat cardenal amb el títol dels sants Sergi i Bacus, traslladant la seva residència a Roma i prenent part en els conclaves en els quals van ser triats els papes Pius III i Juli II. Va morir en aquesta ciutat en 1504, i va ser sepultat en l'església de Sant Salvatore in Lauro; la seva tomba va desaparèixer quan en 1862 es va renovar el sòl de l'església.

## Referències

* ↑ Esmentat també com Desprats, Pras, Sprata, Sprats o Spares.
* ↑ Lorenzo Cardella: Memorie storiche de' cardinali della santa Romana Chiesa, vol. II, pàg. 302, o Gaetano Moroni: Dizionario des erudizione storico-ecclesiastica, vol. LXIX, pàg. 167, l'esmenten erròniament com natural d'Ourense.
* ↑ Justo Fernández Alonso: Don Francisco des Prats, primer nuncio permanente a España (1492-1503) Arxivat 2011-07-25 a Wayback Machine., inclòs en Anthologica Annua, vol. I, pàg. 67-154 (1953).
* ↑ Pedro Rodríguez López: Episcopologio asturicense, tom II, pàg. 406-408.
* ↑ Manuel Risco: Espanya sagrada, vol. XXXVI, pàg. 99-100.
* ↑ Juan de Dios Posadilla: Episcopologio leonense, tom II, pàg. 139-140.
* ↑ Gil González Dávila: Teatro eclesiastico de las iglesias metropolitanas y catedrales de los reinos de las dos Castillas, vol. I, pàg. 412-413.
# Franciscodoras marmoratus

Franciscodoras marmoratus és una espècie de peix de la família dels doràdids i de l'ordre dels siluriformes.

## Morfologia

* Els mascles poden assolir 36 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conca del riu São Francisco.

## Referències

* 1 2 3 FishBase (anglès)
* ↑ Sabaj, M.H. i C.J. Ferraris, Jr., 2003. Doradidae (Thorny catfishes). p. 456-469. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Divisió de Peixos de l'Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Fudbalski Klub Obilić

El FK Obilić (en serbi: Фудбалски клуб Обилић) és un club serbi de futbol de la ciutat de Belgrad.

## Història

El club va ser fundat el 1924. El nom del club fa referència al llegendari heroi medieval Miloš Obilić. També és el nom del seu estadi. Després de la Segona Guerra Mundial, el govern del partit socialista prohibí el nom del club i aquest adoptà la denominació FC Čuburac. El 1952, FC Čuburac i FC Šumadija es fusionaren i adoptaren, de nou, el nom original, Obilić.
L'època més destacada del club fou durant els anys 90, en què fou dirigit pel controvertit paramilitar serbi Željko "Arkan" Ražnatović. Durant aquests anys aconseguí guanyar la lliga iugoslava de l'any 1997/98.

## Palmarès

* 1 Lliga serbo-montenegrina de futbol: 1997/98.

## Enllaços externs

* Web oficial del club Arxivat 2007-07-21 a Wayback Machine.
* Web oficial dels aficionats
# Fudbalski Klub Spartak Subotica

El FK Spartak Subotica és un club serbi de futbol de la ciutat de Subotica.
El club va ser fundat l'any 1945 i va ser anomenat en honor de Jovan Mikić Spartak, líder dels partisans iugoslaus a Subotica, heroi nacional mort el 1944.

## Enllaços externs

* Spartak a la Prva Liga Arxivat 2007-05-28 a Wayback Machine. (serbi)
# Fundulus catenatus

Fundulus catenatus és una espècie de peix de la família dels fundúlids i de l'ordre dels ciprinodontiformes.

## Morfologia

Els mascles poden assolir els 20 cm de longitud total.

## Distribució geogràfica

Es troba a Nord-amèrica: Estats Units.

## Referències

* 1 2 «Fundulus catenatus» (en anglès). FishBase. Froese, Rainer; Pauly, Daniel (editors).
# Freeburg

«Freeburg» té aquests significats:
* Freeburg (Illinois)
* Freeburg (Missouri)
* Freeburg (Pennsilvània)
# GTI

GTI té els següents significats:
* Grup de Teatre Independent, companyia de teatre de Catalunya
* Gran Turisme Injecció, model d'automòbil de Gran Turisme amb motor d'injecció
# GTT

GTT té els següents significats:
* Gruppo Torinese Trasporti, empresa de transport públic amb seu a Torí, a Itàlia
* Gaztransport et Technigaz, empresa d'enginyeria naval i transport de gas natural liquat de França
* Nissan Skyline GTT (de l'acrònim de Gran Turismo Turbo), model d'automòbil fabricat per Nissan
* Geiger Tube Telescope, comptador Geiger utilitzat a la missió Pioneer 10
* Google Translator Toolkit, aplicació web per a editar les traduccions de Google Translate
* Taula de reassignació d'adreces gràfiques (del seu nom en anglès Graphics Translation Table), unitat de gestió de memòria per a targetes gràfiques
* Test de tolerància oral a la glucosa (del seu nom en anglès Glucose Tolerance Test), prova mèdica per a valorar la glucèmia
* Gtt també és l'abreviatura de la gottardiïta, mineral inclòs en la classe dels silicats
* gtt també és l'abreviatura (del llatí gutta) de la gota, unitat de mesura de volum